**Ministru kabineta noteikumu projekta „ Valsts un pašvaldību autoceļu un ielu būvniecības kvalitātes vispārīgās prasības” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir nodrošināt racionālu publisko līdzekļu izmantošanu autoceļu un ielu būvniecībā un novērst gadījumus, kad par publiskiem finanšu līdzekļiem tiek ierosināts būvniecības process, kura rezultātā netiek sasniegts izlietotajiem līdzekļiem atbilstošs ceļa lietotāju ieguvums un uzbūvēto konstrukciju kalpošanas laiks samazinās nekvalitatīvu projekta risinājumu vai neatbilstoši veiktu būvdarbu dēļ.Noteikumi stāsies spēkā nākamajā dienā pēc to izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma “Par autoceļiem” 25. pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts nosaka valsts un pašvaldību autoceļu un ielu būvniecības kvalitātes vispārīgās prasības, kuras jāievēro veicot projektēšanu, būvdarbus un būvuzraudzību, kā arī novērtējot būves kalpošanas atbilstību kvalitātes prasībām konstrukciju paredzētajā kalpošanas laikā.Noteikumu projekts tiek izstrādāts, lai nodrošinātu, ka valsts un pašvaldību autoceļu un ielu būvniecībai tiek piemērotas vienādas vispārīgās kvalitātes prasības.Minimālās kvalitātes prasības ir attiecinātas tikai uz galvenajiem transportbūvju elementiem: segu, segumu un to būvniecībā izmantojamo būvizstrādājumu prasībām, to iespējamo izbūves nestspēju, līdzenumu, ūdens novadīšanu. Minētie transportbūvju elementi nodrošina, ka būvniecība tiek veikta atbilstošā minimālā kvalitātē, kura nodrošina braukšanas komfortu un drošību.Noteikumu projekts papildina spēkā esošajā būvniecības regulējumā ietvertās būvniecības kvalitātes prasības, un uzliek par pienākumu būvniecības ierosinātājam būt atbildīgam par būvniecības atbilstību vispārējām kvalitātes prasībām.    Kvalitāte ir produkta īpašību un raksturojumu kopums, kurš nosaka tā spēju apmierināt iepriekš noteiktas prasības, līdz ar to šie noteikumi neregulē Būvniecības likumā un Vispārīgajos būvnoteikumos noteikto būvniecības procesu un būvniecības procesa dalībnieku atbildību un pienākumus, bet nosaka būvniecības rezultātā radītā gala produkta – autoceļa un ielas – īpašību kopumu.Autoceļa un ielas kalpošanas laiks šo noteikumu izpratnē ir laika periods, kurā jāsaglabā būvprojektā noteiktie parametri, kuri nodrošina drošu un komfortablu autoceļa un ielas lietošanu.Noteikumu projektā ietvertas prasības, kas attiecas uz autoceļiem un ielām, tajā skaitā tiltiem, un apliecina būves atbilstību šādām izvirzītajām kvalitātes prasībām:1) prasības būvizstrādājumiem;2) prasības izbūvētajām konstrukcijām autoceļiem un ielām ar asfaltbetona vai cementbetona segumu;3) prasības izbūvētajām konstrukcijām autoceļiem un ielām ar nesaistītu segumu.Detalizētas prasības autoceļu un ielu, tajā skaitā tiltu, projektēšanai un būvniecībai ir noteiktas piemērojamajos standartos un būvdarbu līgumu specifikācijās. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, VAS „Latvijas Valsts ceļi”.VAS “Latvijas Valsts ceļi” izveidota darba grupa, kuras darbā tiek pieaicināti Rīgas pilsētas būvvaldes, Rīgas domes Satiksmes departamenta un nevalstisko organizāciju pārstāvji, piemēram, Transportbūvju inženieru asociācija un biedrība “Latvijas Ceļu būvētājs”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts akciju sabiedrība „Latvijas Valsts ceļi”, būvprojekta izstrādātāji, autoceļu būvkomersanti. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | n-gads | Turpmākie trīs gadi (*euro*) |
| n+1 | n+2 | n+3 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | 2017. gada \_\_\_. \_\_\_\_\_\_\_\_\_ projekts publicēts Satiksmes ministrijas mājas lapā sadaļā „Izstrādē esošie attīstības plānošanas dokumenti un tiesību akti ”. |
| 2. | Sabiedrības līdzdalība projekta izstrādē | Sadaļa tiks papildināta. |
| 3. | Sabiedrības līdzdalības rezultāti | Priekšlikumi nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VAS „Latvijas Valsts ceļi”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta īstenošana tiks veikta esošo cilvēkresursu ietvaros. Saistībā ar projekta izpildi nebūs nepieciešams veidot jaunas institūcijas vai likvidēt vai reorganizēt esošās. |
| 3. | Cita informācija | Nav. |

Satiksmes ministrs U. Augulis

Vīza: valsts sekretārs K. Ozoliņš

2018.05.18. 10:30 745

K. Grieze,

67028207, Klavs.Grieze@sam.gov.lv

A. Granīta,

67028157, Andra.Granita@lvceli.lv